CELEX: 62009CN0303
Language: fi
Date: 2009-07-30 00:00:00
Title: Asia C-303/09: Kanne 30.7.2009 — Euroopan yhteisöjen komissio v. Italian tasavalta

24.10.2009   
            
            
               FI
            
            
               Euroopan unionin virallinen lehti
            
            
               C 256/11
            
         Kanne 30.7.2009 — Euroopan yhteisöjen komissio v. Italian tasavalta
   (Asia C-303/09)
   2009/C 256/20
   Oikeudenkäyntikieli: italia
   
      Asianosaiset
   
   
      Kantaja: Euroopan yhteisöjen komissio (asiamiehet: L. Flynn ja E. Righini)
   
      Vastaaja: Italian tasavalta
   
      Vaatimukset
   
   
               —
            
            
               on todettava, että Italian tasavalta ei ole noudattanut 20.10.2004 tehdyn komission päätöksen 2005/315/EY [tiedoksiannettu 22.10.2004 numerolla K(2004) 3893, EUVL L 100, 20.4.2005, s. 46], joka koskee luonnonmullistuksista vuonna 2002 kärsineiden kuntien hyväksi annetun ns. Tremonti bis -lain voimassaolon jatkamista, 2, 5 ja 6 artiklan sekä EY:n perustamissopimuksen mukaisia velvoitteitaan, koska se ei ole toteuttanut säädetyssä määräajassa toimenpiteitä kyseisessä päätöksessä sääntöjenvastaiseksi ja yhteismarkkinoille soveltumattomaksi todetun tukiohjelman kumoamiseksi eikä vaatinut tämän ohjelman nojalla myönnettyjä tukia takaisin niiden saajilta
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Määräaika, jonka kuluessa Italian olisi täytynyt kumota tukiohjelma ja vaatia tämän ohjelman nojalla lainvastaisesti maksetut tuet takaisin niiden saajilta, päättyi kaksi kuukautta päätöksen tiedoksiantamisen jälkeen. Yli neljä vuotta määräajan päättymisen jälkeen Italian viranomaisilta on edelleen perimättä yli 25 prosenttia myönnetyistä tuista, joista on lähetetty maksukehotus, eivätkä Italian viranomaiset ole ilmoittaneet komissiolle sellaisille saajille maksettujen tukien summaa, joilla ei ylipäätään ollut oikeutta käyttää tukiohjelmaa.